વિશ્વ પર્યાવરણ દિને પ્લાસ્ટીક પ્રદુષણ રોકવા ઉપર વધુમાં વધુ ભાર મુકવામાં આવ્યો હતો. વિસનગરને પ્લાસ્ટીક મુક્ત કરવા માટે પાલિકા પ્રમુખ ગોવિંદભાઈ ગાંધી દ્વારા ભગીરથ કાર્ય કરવામાં આવી રહ્યુ છે. શહેરના લોકો પ્લાસ્ટીકની થેલીઓનો ઉપયોગ ટાળી કાપડની થેલીઓ વાપરતા થાય તે માટેના પ્રયત્નો હાથ ધરવામાં આવી રહ્યા છે. શહેરમાં પ્લાસ્ટીક પ્રદુષણ અટકાવવા કપડાની થેલીઓનુ રાહતદરે વિતરણ કરવા લોકફાળાના સહકાર માટે પ્રમુખે પ્રચાર સાપ્તાહિક દ્વારા અપીલ કરી હતી. ત્યારે શહેરના દાતાઓ અને સંસ્થાઓએ પ્રમુખના આ ભગીરથ કાર્યમાં સહભાગી બનવા માટે સામે ચાલીને સહકાર આપવા તૈયારી બતાવી છે. જેમના સહકારથી ૨૦,૦૦૦ કપડાની થેલીઓનુ રાહતદરે વિતરણ કરવામાં આવશે.